als_Latn dik_Latn sag_Latn
Komisioni i posaçëm për reformën territoriale çeli punimet mëngjesin e sotëm pa praninë e opozitës.
Gjatë mbledhjes së sotme, në prani edhe të ministrit të Pushtetit Vendor, i thirrur në seancë pyetjesh nga deputetët, miratoi kriteret mbi të cilat do të bëhet ndarja e re e territorit te vendit.
Kriteri bazë është krijimi i njësisë funksionale, jo më pak se 30 mije banorë.
“Ne propozojmë që të thellojmë ushtrimin e aplikimit e kritereve, në përcaktimin e zonave funksionale, pra që do të jenë në të ardhmen pastaj, ndoshta njësitë e reja administrative territoriale, duke u nisur nga rrethi. Pra një zonë funksionale mos të jetë më e madhe se sa rrethi. Brenda rrethit shohim mundësinë se sa zona funksionale do të kemi”, tha Bledi Çuçi, ministër i Pushtetit Vendor.
Perjashtim nga kriteret, qe perveç njesise funksionale, permban edhe lidhjet kulturore, historike dhe te tradites mes tyre, do te bejne vetem komunat minoritare.
“Komunat me përbërje minoritare, të mos bashkohen në një bashki të madhe, në mënyrë të tillë, që do të sillnin pastaj përzierjen e popullsisë dhe do të krijonin ndonjë premisë për humbje të identitetit të tyre etnik.Këto komuna, sigurisht që do të trajtohen me një vëmendje të veçantë”, tha Çuçi.
Kryetari i komisionit, Bashkim Fino ftoi edhe një herë opozitën të japë kontributin e saj për realizimin e reformës, duke theksuar se harta e re territoriale do të jetë e mbyllur para se të përfundojë sesioni parlamentar. Fino tha se qeveria ka kohë deri më 19 maj për të sjellë variantet e hartës së re të ndarjes së re territoriale
“Po i lëmë kohë qeverisë dhe ministrit që deri në 19 maj të na sjellë variante të hartës së re të ndarjes territoriale. Pasi të kemi bërë diskutimet e të kemi dëgjuar të gjithë aktorët, do të vendosim se cilën projekte do të miratojmë. Nga data 19 maj- 20 korrik do të ketë një diskutim me të gjitha organet e pushtetit vendor. Do të diskutohet me kryetarët e komunave, këshillave. Më pas kjo hartë pas dy muajsh diskutimi do të vijë në Komision dhe më pas do të marrim vendimin përfundimtar për t’ia paraqitur Kuvendit”, – u shpreh Fino.
28 prill 2014 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn als_Latn als_Latn